Den svenske angriber Rasmus Jönsson indgår for første gang i truppen, når AaB fredag aften gæster Haderslev Fodboldstadion og mødet med SønderjyskE.
[b]
[/b]

AaB-cheftræner Kent Nielsen forventer endnu en jævnbyrdig Superliga-kamp: - Med fare for at gentage mig selv så bliver der uden tvivl tale om et intenst og tæt opgør, hvor små ting kan blive afgørende. SønderjyskE fik med sejren i Randers i seneste spillerunde tanket selvtillid, og de er et hold, vi før har haft det svært med, når de har ramt deres topniveau, konstaterer Kent Nielsen og uddyber AaBs muligheder: - Vi skal spille med stor koncentration og sikkerhed i bolden, men samtidig skal vi have øje for det direkte spil, inden SønderjyskE får sin organisation på plads. Overordnet har vi en god tro på, at vi kan få et brugbart resultat med hjem fra Haderslev, siger Kent Nielsen, der har udtaget følgende 19 navne: 1 Nicolai Larsen, 2 Patrick Kristensen, 3 Jakob Ahlmann, 4 Lasse Nielsen, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 11 Rasmus Jönsson, 14 Mathias Wichmann, 17 Kasper Kusk, 18 Anders K. Jacobsen, 19 Søren Frederiksen, 20 Henrik Dalsgaard, 21 Kasper Risgård, 22 Carsten Christensen, 23 Nicolaj Thomsen, 26 Rasmus Thelander og 33 Lukas Spalvis. Henrik Dalsgaard er tvivlsom og testes fredag.